ΠΑΡΚΟ ΑΝΑΨΥΧΗΣ ΠΑΥΛΙΑΝΗΣ – ΠΑΝΑΓΙΑ ΔΑΜΑΣΤΑ-ΚΑΜΜΕΝΑ ΒΟΥΡΛΑ 23/08/2026
Συνδυασμός βουνού και θάλασσας!
εκδρομή στο Φυσικό Πάρκο Αναψυχής Παύλιανης & μπάνιο στο γνωστό κοσμικό θέρετρο!!


Αναχώρηση 08:00 πμ. από Κεντρική πλατεία, Με ενδιάμεση στάση  για καφεδάκι συνεχίζουμε για το μοναστήρι της Παναγίας Δαμάστας .Πρόκειται για γυναικείο μοναστήρι σε μια καταπράσινη ορεινή περιοχή. Συνεχίζουμε για την όμορφη Παύλιανη, χτισμένη στις πλαγιές της Οίτης μέσα σε δάσος από οξειές και καρυδιές. Εμείς θα επισκεφθούμε το φυσικό Πάρκο της Παύλιανης, ένα παραμυθένιο ανθρώπινο δημιούργημα μέσα στη φύση. Το πάρκο αυτό δημιουργήθηκε πριν από περίπου 30 χρόνια,στις πηγές του Ασωπού, με πρωτοβουλία κάποιων ντόπιων οι οποίοι αποφάσισαν να φτιάξουν αυτό τον χώρο αναψυχής για τα παιδιά και τους νέους της περιοχής, σε μια εποχή που δεν υπήρχαν και ιδιαίτερες δυνατότητες για διασκέδαση. Αξιοσημείωτα είναι η γέφυρα που αναπαριστά τα πλήκτρα ενός πιάνου και καθώς τη διασχίζει κάποιος ακούγεται μουσική  αλλά και τα μυστικά μονοπατάκια με ζωγραφιστές πινακίδες και στιχάκια!!Αιώρες ,κούνιες ,ξυλοκρέβατα,φωλιές και περίεργα παγκάκια αποτελούν χαρακτηριστικά γνωρίσματα του πάρκου….Το Μουσείο Υδροκίνησης στην απάναντι όχθη του Ασωπού , το οποίο στεγάζει το Νεροπρίονο, τον Νερόμυλο, το Μαντάνι και την Νεροτριβή (Τρίστιλα) είναι ένα κτηριακό πέτρινο συγκρότημα που μπορεί να επισκεφθεί επίσης κάποιος με ελεύθερη είσοδο.  Απολαύστε τον περίπατό σας στο δροσερό πάρκο και εν συνεχεία αναχωρούμε για Καμένα Βούρλα, την πασίγνωστη παραθαλάσσια κωμόπολη της Στερεάς Ελλάδας όπου θα υπάρχει χρόνος για μπάνιο και γεύμα (προαιρετικά) σε ένα από τα πολλά εστιατόρια της περιοχής. Επιστροφή στη Λάρισα με σύντομη στάση καθ’οδόν .

Τιμή κατά άτομο : 27€
